google/wiki40b huggingface dataset:
मनोविज्ञान का इतिहास तथा शाखाएँ

भारत में मनोविज्ञान

भारत में मनोविज्ञान की स्थिति आज पहले की अपेक्षा बहुत संतोषजनक है। भारतीय विश्वविद्यालयों में मनोविज्ञान की शिक्षा साधारणतया दर्शनशास्त्र तथा शिक्षाशास्त्र के अध्यापकों द्वारा ही दी जाती रही है। इसका परिणाम एक तो यह हुआ कि दर्शन की चिंतन विधि को स्थानांतरित करने में प्रयोगात्मक पद्धति को काफी संघर्ष करना पड़ा और दूसरे शिक्षाशास्त्र के प्रभाव के कारण मनोविज्ञान की मूल समस्याओं पर शोधकार्य होने के बजाय "शिक्षा में मनोविज्ञान का उपयोग" विषयक समस्याएँ ही विद्वानों का ध्यान आकर्षित करती रहीं। किंतु आज अधिकतर विश्वविद्यालयों में मनोविज्ञान में ही प्रशिक्षित अध्यापक मनोविज्ञान की प्रयोगशालाओं में काम कर रहे हैं। कोलकाता विश्वविद्यालय में सबसे पहले १९१६ में मनोविज्ञान विभाग की स्थापना हुई थी।भारत की प्रथम मनोविज्ञान प्रयोगशाला की स्थापना नरेन्द्रनाथ सेनगुप्ता ने किया ।
ख़ितानी लोग

ख़ितानी लोग (मंगोल: Кидан, किदान; फ़ारसी: ختای, ख़िताई; चीनी: 契丹, चिदान) ४थी सदी ईसवी से मंगोलिया और मंचूरिया में बसने वाले एक मंगोल जाति के लोग थे। १०वीं सदी तक उन्होंने उत्तरी चीन के एक बड़े इलाक़े पर अपनी धाक जमा ली थी और लियाओ राजवंश स्थापित कर लिया था। सन् ११२५ में यह राजवंश ख़त्म हो गया और ख़ितानी पश्चिम की ओर कूच कर गए जहाँ उन्होंने कारा-ख़ितान नाम का राज्य बनाया। फिर सन् १२१८ में उनकी टक्कर मंगोल साम्राज्य से हुई जिसने उनका राज हमेशा के लिए समाप्त कर दिया।

ख़ितानी भाषा

ख़ितानियों की अपनी ख़ितानी भाषा हुआ करती थी, जो एक मंगोल भाषा थी। अब यह विलुप्त हो चुकी है लेकिन इसके प्रभाव कुछ स्थानों पर अभी भी देखे जा सकते हैं।
नारायण गणेश चंदावरकर

नारायण गणेश चंदावरकर (2 दिसम्बर 1855 - 14 मई 1923)), प्रार्थना समाज के संस्थापकों में थे और भक्तिसंप्रदाय पर उनका बड़ा विश्वास था। वे भारत के पर्मुख समाज सुधारक थे।
इनका जन्म गौड़ सारस्वतों में हुआ। बचपन में पढ़ने के लिये बंबई भेजे गए ओर वहीं के निवासी बन गए। सन् 1879 में एल-एल.बी. हुए। उसके बाद उन्होंने बंबई में सफलतापूर्वक वकालत करना आरंभ किया और बंबई हाईकोर्ट के न्यायाधीश बने। वे विश्वविद्यालय के प्रथम भारतीय चांसलर थे। इस सेवानिवृत्ति के बाद राष्ट्रीय सभा के अध्यक्ष इंदौर के प्रधानमंत्री और अंत में, बंबई व्यवस्थापिका सभा के अध्यक्ष नियुक्त हुए। अंग्रेज सरकार का इनपर पूर्ण विश्वास था और सरकारी क्षेत्र में इनका बड़ा वजन भी था। रोलेट कमेटी के बाद जो कमेटियाँ हुईं उनमें भी सरकार ने इनसे काफी लाभ उठाया। बचपन से ही इन्हें समाचारपत्रों में लेख लिखने का चाव था। सन् 1899 तक इन्होंने फिरोजशाह मेहता के सहकारी की स्थिति से राजनीति में हाथ बँटाया। किंतु न्यायाधीश होने पर राजनीति से विमुख ही रहे। सामाजिक सुधार के लिये ये पाश्चात्य मतों को ही प्रधानता देते थे किंतु उनको व्यवहार में नहीं लाते थे।
क्राइमियाई ख़ानत

क्राइमियाई ख़ानत (क्राइमियाई तातारी: قريم خانلغى, क़िरीम ख़ानलिग़ी; अंग्रेज़ी: Crimean Khanate) एक ख़ानत थी जिसपर सन् १४४१ से १७८३ ईसवी तक क्राइमियाई तातार लोगों का राज रहा था। इसके ख़ान शासक तोक़ा तैमूर के वंशज थे जो स्वयं जोची ख़ान का तेहरावाँ पुत्र और मंगोल साम्राज्य के संस्थापक चंगेज़ ख़ान का पोता था। सुनहरा उर्दू नामक ख़ानत के अंत होने पर जितनी भी तातार ख़ानतें उभरीं उनमें से क्राइमियाई ख़ानत ही सबसे दीर्घायु थी। इसका राज आधुनिक युक्रेन के क्राइमिया प्रायद्वीप और उसके कुछ पड़ोसी इलाक़ों पर था। जब तुर्की से उभरकर इस पूरे क्षेत्र में उसमानी साम्राज्य शक्तिशाली बना तो क्राइमियाई ख़ानत उसके अधीन एक राज्य बन गया और उसके द्वारा सुरक्षित रखा जाने लगा। उसमानी सुल्तान क्राइमियाई ख़ानों के साथ अधीन राजाओं जैसा बर्ताव कम और दोस्त जैसा बर्ताव ज़्यादा करते थे। १८वीं सदी में रूसी साम्राज्य के उभरने पर इसकी ज़मीनों पर रूस ने क़ब्ज़ा कर लिया और ख़ानत का अंत हो गया।
दिविक रमेश

ज़िन्दगी

दिविक रमेश का जन्म 6फरवरी, 1946,(वास्तविक: 28 अगस्त 1946)को दिल्ली के गांव किराड़ी में हुआ था। इनका वास्तविक नाम रमेश चंद शर्मा है।
पोस्त

पोस्त (पॉपी, Poppy) या पोस्ता फूल देने वाला एक पौधा है जो पॉपी कुल का है। पोस्त भूमध्यसागर प्रदेश का देशज माना जाता है। यहाँ से इसका प्रचार सब ओर हुआ। इसकी खेती भारत, चीन, एशिया माइनर, तुर्की आदि देशों में मुख्यत: होती है। भारत में पोस्ते की फसल उत्तर प्रदेश, मध्य प्रदेश एवं राजस्थान में बोई जाती है। पोस्त की खेती एवं व्यापार करने के लिये सरकार के आबकारी विभाग से अनुमति लेना आवश्यक है। पोस्ते के पौधे से अहिफेन यानि अफीम निकलती है, जो नशीली होती है।

"पोस्त" पश्तो भाषा का एक शब्द है।

पौधा

पोस्ते का पौधा लगभग 60 सेंटीमीटर ऊँचा होता है। फूल सफेद, लाल, बैंगनी और पीले, इस प्रकार विभिन्न रंगों के होते हैं।

फूल

अफीमवाले पोस्ते के फूल लाल अथवा बहुत हलके बैंगनी रंग के, या सफेद, होते हैं। फल, जिसे 'डोडा' कहते हैं, चिकना और अंडाकार होता है। पोस्ते की दूसरी जातियों को, जिन्हें फूलों के लिये लगाया जाता है, शर्ली पॉपीज कहते हैं।
पोस्त मुख्यत: अफीम के लिये बोया जाता है। कच्चे डोडे पर तेज चाकू से धारियाँ बनाने पर, एक प्रकार का दूध निकलता है जो सूखकर गाढ़ा होने पर खुरच लिया जाता है। यही अफीम है। पोस्त के सूखे फल के छिलके को डोडा कहते हैं जिसे पानी में भिगोकर शेष रहे अफीम के निर्यास को घोलकर निकाल लिया जाता है। इसमें से मॉरफीन और कोडीन निकाले जाते हैं, जो दवाइयों में काम आते हैं। अफीम में साधारणत: 8 से 13 प्रतिशत मॉरफीन होता है, अधिक से अधिक 22.8 प्रति शत। एक एकड़ भूमि से लगभग 25 सेर अफीम निकल आती है।

बीज

बहुत से देशों में पोस्त की खेती उसके बीजों के लिये, जिन्हें खसखस या पोस्तदाना कहते हें, की जाती है। बीज सफेद या काले रंग के होते हैं। इनमें तेल की मात्रा 40 से 60 प्रतिशत तक होती है। तेल खाद्य सामग्री में काम आता है। बीज मिठाई, 'ठंढाई' आदि बनाने में उपयोगी हैं। खसखस में नशीला पदार्थ नहीं होता। यह औषधियुक्त भी मानी गई है तथा अपने पौष्टिक गुणों के कारण खसखस लोकप्रिय है। गढ़वाल जिले में पोस्त के हरे पत्तों से सब्जी भी बनाई जाती है।

पोस्त के फल के अन्दर छोटे-छोटे बीज होते हैं जिन्हें खसखस के नाम से जाना जाता है। ये बीज मसालों एवं मिठाइयों में प्रयुक्त होते हैं। खसखस में अफीम की तरह नशा नहीं होता।
सोहाग गाज़ी

सोहाग गाज़ी (अंग्रेज़ी: Sohag Gazi) (जन्म ;१५ अगस्त १९९१) एक बांग्लादेशी क्रिकेट टीम के खिलाड़ी है जो बांग्लादेश क्रिकेट टीम के लिए टेस्ट क्रिकेट और एक दिवसीय अंतर्राष्ट्रीय क्रिकेट मैच खेलते हैं। सोहाग गाज़ी क्रिकेट इतिहास के पहले ऐसे खिलाड़ी है जिन्होंने अपने क्रिकेट कैरियर में किसी एक मैच शतक भी बनाया हो और गेंदबाजी करते हुए हैंट्रिक यानी तिकड़ी भी ली हो। 
गाज़ी ने यह कारनामा न्यूज़ीलैंड क्रिकेट टीम के खिलाफ २०१३ में किया था उस मैच में गाज़ी ने बल्लेबाजी करते हुए नाबाद १०१ रन बनाए थे और गेंदबाजी करते हुए ७४ रन देकर ६ विकेट लिए थे जिसमें हैट्रिक भी शामिल थी।
जिब्राल्टर विद्युत प्राधिकरण

जिब्राल्टर विद्युत प्राधिकरण (अंग्रेज़ी: Gibraltar Electricity Authority) जिब्राल्टर की सरकार के अन्तर्गत आने वाला अभिकरण है जो जिब्राल्टर में बिजली आपूर्ति सम्बंधित क्रियाकलापों का विनियमन करता है। प्राधिकरण की स्थापना 28 मार्च 2003 के दिन जिब्राल्टर सरकार द्वारा जिब्राल्टर विधानसभा में पारित किए गए जिब्राल्टर विद्युत प्राधिकरण अधिनियम 2003 के पश्चात हुई थी। इसका उद्देश्य जिब्राल्टर की असैनिक आबादी के लिए बिजली का निर्माण तथा उसका वितरण करना है।

इतिहास

वर्ष 1890 में जिब्राल्टर की औपनिवेशिक सरकार ने वेल्स के विद्युत अभियंता विलियम हैनरी प्रीस (1834–1913) को जिब्राल्टर की भूमि पर बिजली उत्पन्न करने की उपयुक्तता को खोजने का कार्यभार सौपा। 15 सितम्बर 1896 के दिन किंग्स बैस्टियन पावर स्टेशन का निर्माण कार्य शुरू हुआ। इसे शुरू करने के लिए इलेक्ट्रिक लाईट ऑर्डिनेंस 1892 के तहत ऋण इकट्ठा किया गया था। जिब्राल्टर में बिजली का सबसे पहला प्रदर्शन अप्रैल 1897 में किया गया। 9 मार्च 1898 के दिन इलेक्ट्रिक लाईट डिपार्टमेंट की स्थापना हुई।
जिब्राल्टर की सरकार ने 28 मार्च 2003 के दिन जिब्राल्टर विधानसभा में जिब्राल्टर विद्युत प्राधिकरण अधिनियम 2003 पारित किया जिसके परिणामस्वरूप जिब्राल्टर विद्युत प्राधिकरण की स्थापना हुई। प्राधिकरण का उद्देश्य जिब्राल्टर की असैनिक आबादी के लिए बिजली का निर्माण और उसका वितरण करना है।
गया कॉलेज ऑफ़ इंजीनियरिंग, गया

छात्रावास

लड़कियों के लिए नूतन नगर में निजी भवन में रहने और खाने का प्रबंध है। लड़को का हॉस्टल कॉलेज कैंपस में है 100-100 कमरे के 3 भवन है। अब्दुल कलम हॉस्टल, आमिर हॉस्टल, विश्वेश्वरैया हॉस्टल।
नई हॉस्टल कॉलेज परिसर में बनाए गए हैं। हॉस्टल टेलीफोन, टेलीविजन कॉमन रूम, इनडोर खेल के साथ-साथ वाईमैक्स से फुलफिल्ड् है। सभी कमरों में एकल छात्रों के लिए बैठे हैं। भोजन कक्ष छात्रावास, नाश्ता, दोपहर का भोजन और रात के खाने में सेवा कर रहे हैं।
गर्मी की अवधि और समय के दौरान 6 बजे ( कक्षाएं 7 बजे शुरू) पर गया जंक्शन, मानपुर और नूतन नगर से बस चलाने के लिए 08:30 और सर्दियों के दौरान कक्षा शुरू के लिए 10 बजे तक ऊपर उठाया है।

परिसर में सुविधाएँ

परिसर में गया जिले, मुख्य शहर से पंद्रह किलोमीटर की सरहद पर बिहार राज्य राजमार्ग-4 श्री कृष्णानगर इलाके में स्थित है। कॉलेज के 87 एकड़ में फैला हुआ है। 5 शैक्षणिक भवनों, 3 कार्यशाला और तीसरे वर्ष और अंतिम वर्ष के छात्रों के लिए दो कैंपस हॉस्टल रहे हैं। क्षेत्र प्रदूषण से मुक्त , हरे-भरे और नि: शुल्क है। 
एक एकल टेनी जी का छोटे चाय की दुकान परिसर में उपलब्ध है।
मध्य बिहार ग्रामीण बैंक की एक शाखा यहां सभी छात्रों की जरूरतों की सेवा कार्यात्मक है।

प्रवेश

बिहार संयुक्त प्रवेश प्रतियोगी परीक्षा बोर्ड (BCECEB) दो चरणों में प्रवेश परीक्षा आयोजित करता है। पहले चरण के स्क्रीनिंग टेस्ट है। जांच की उम्मीदवारों साधन परीक्षा (द्वितीय चरण) में दिखाई देते हैं। बिहार संयुक्त प्रवेश प्रतियोगी परीक्षा (2 चरण) की मेरिट सूची के आधार पर, सफल उम्मीदवारों परामर्श (तृतीय चरण) के माध्यम से जाना है। 
दूसरे वर्ष में लेटरल एंट्री के लिए, एक इंजीनियरिंग / B.Sc में डिप्लोमा पारित कर दिया है चाहिए। और BCECE (ले) की मेरिट सूची में होना चाहिए।

समारोह

वार्षिक समारोह : वार्षिक समारोह कॉलेज की स्थापना दिवस के उपलक्ष्य में हर वर्ष आयोजित किया जाता है। वार्षिक खेल स्पर्धा और सांस्कृतिक कार्यक्रमों के साथ इसके साथ आयोजित की जाती हैं। 
सरस्वती पूजा, विश्वकर्मा पूजा, विदाई पार्टी, स्वागत पार्टी.।
धुनट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

धुनट उपजिला बांग्लादेश के पूर्वी भाग में, राजशाही विभाग के बगुड़ा जिले में स्थित है।
टवीटी

टवीटी- ये एक चिडिया का बच्चा है यह भी वार्नर बन्धु का चरित्र है ये बेहद चालाक बच्चा है जो किसी से मात नही खाता है इसका दुशमन नम्बर 1 सिल्वेस्टर बिल्ला है जो इसे खा जाना चाहता है लेकिन सदैव असफल रहता है
ताइगा

ताइगा या तायगा (रूसी: тайга́, अंग्रेजी: Taiga) विश्व के उत्तरी क्षेत्रों का एक बायोम है जिसमें चीड़ (पाइन), सरल (स्प्रूस) और लार्च जैसे कोणधारी (कॉनिफ़ेरस​) वृक्षों के वन फैले हुए हैं। क्षेत्रफल के हिसाब से ताइगा दुनिया का सबसे विस्तृत बायोम है और विश्व का २९% वनग्रस्त इलाक़ा ताइगा है।
दिक्चालन

दिक्चालन किसी वाहन की एक स्थान से दूसरे स्थान पर गति की योजना, अध्ययन एवं उस पर नियंत्रण को कहते हैं। इसका अंग्रेजी शब्द navigate अपने लैटिन मूल navis अर्थात नौका से निकला है। इसी प्रकार इसका हिंदी में मूल शब्द है  नौवहन या नौसंचालन जिसका अर्थ भी वही है। सभी दिक्चालन तकनीकों में दिक्चालक की स्थिति को किन्हीं पूर्व ज्ञात सन्दर्भों की अपेक्षा से निकाली जाती है।
बहोरीबंद

बहोरीबंद भारतीय राज्य मध्य प्रदेश के कटनी जिले में एक छोटा क़स्बा और नगर पंचायत है।
होटल गल्वेज़

होटल गल्वेज़, अमेरिका के टेक्सस में गल्वेज़टन नाम के शह्रर में एक ऐतिहासिक होटल है। इस होटल की स्थापना १९११ में हुई थी। उस बिल्डिंग का नाम गल्वेक्ज़ था, जो महाना बर्नार्डो डी गल्वेज़ वे मैड्रिड, कौंट ऑफ़ गल्वेज़ के सम्मान में रखा गया था। उन्ही के नाम पर इस शहर का नाम रखा गया है। बिल्डिंग को ऐतिहासिक स्थानों के राष्ट्रीय रजिस्टर में इसे अप्रैल ४, १९७९ को सम्म्लित किया गया है। होटल गल्वेज़ और स्पा, एक व्य्नधाम ग्रैंड होटल अमेरिका के ऐतिहासिक होटल का सदस्य है, जो नेशनल ट्रस्ट के सरकारी कार्यक्रम का एक आधिकारिक कार्यक्रम है।

इतिहास

गलेवेज़्टन नागरिक नेताओं ने आग की वजह से गल्वेज़्टोन द्वीप पर एक बड़े होटल (द बीच होटल) के नष्ट होने के बाद, गल्वेज़ होटल को १८९८ में बनाने की की योजना बनाई थी। १९०० के तूफान के बाद, द्वीप पर पर्यटकों को वापस आकर्षित करने के योजनाओं के क्रम में त्वरित हुआ। इस होटल को सेंट लुइस, मिसूरी के मौरन, रसेल और क्रोवेल ने मिशन रेवाईवल (पुनरुद्धार) और स्पेनिश रिवाइवल शैलियों के संयोजन का उपयोग करके डिजाइन किया था। इस होटल को १ करोड़ डॉलर की एक लागत पर जून १९११ में खोला गया था।
३ अक्टूबर १९४० को, गल्वेज़ होटल को विलियम लुईस मूडी, जूनियर द्वारा द्वितीय विश्व युद्ध के दौरान अधिग्रहण कर लिया गया था, होटल में दो साल तक संयुक्त राज्य अमेरिका के तट रक्षक द्वारा कब्जा कर लिया गया था और पर्यटकों को किराए पर कमरे नहीं दिए जाते थे। गल्वेज़ का महत्व यहाँ की स्थानीय अर्थव्यवस्था को गल्वेज़ युद्ध के बाद बहाल किया गया था। खासतौर पर १९४० के दशक और १९ ५० के दशक के दौरान, जब अवैध जुआ उद्योग गल्वेज़टोन में बहुत लोकप्रिय था। हालाँकि, जब अवैध जुआ उद्योग टेक्सास रेंजर्स द्वारा मध्य १९५० के दशक में बंद किया गाया था, तब स्थानीय अर्थव्यवस्था उदास हो गई और गल्वेज़ बिगड़ गई।
इस होटल को १९६५ में एक प्रमुख नवीकरण प्राप्त हुआ था। १९७१ में, इस होटल को हार्वे ओ मक्कर्थेय और डॉ लियोन ब्रोम्बेर्ग द्वारा अधिग्रहण कर लिया गया था। १९७९ में, होटल का एक और प्रमुख नवीकरण डेंटन कूली ने शुरू किया, जिन्होंने उसे १९७८ में खरीदा था, और यह १९८९ में एक मैरियट फ्रैंचाइज़ी (मताधिकार) बन गया था। होटल गल्वेज को गल्वेज़्टोन देशी और रियल एस्टेट डेवलपर जॉर्ज पी मिशेल ने अप्रैल १९९५ में खरीदा था। जॉर्ज पी मिशेल ने गल्वेज़ होटल को अपने ऐतिहासिक १९११ दिखावे पर बहाल किया था। मिशेल के ऐतिहासिक प्रॉपर्टीज (गुण) द्वारा स्वामित्व, एक १९९६ प्रबंधन समझौते के अनुसार, मनगेमेंट ने होटल विंडहाम और रेसोर्ट को होटल गल्वेज़ के नाम पर बदल दिया।
गल्वेज़ होटल में २२६ कमरे और सुइट है। २००८ में तूफान आइक के दौरान, इसके छत से क्ले की टाइल्स खो गई और स्पा, हेल्थ क्लब, व्यापार कार्यालयों, और लॉन्ड्री (कपड़े धोने का स्थान) के निचले स्तर पर पानी भर गया था। 
होटल को विनाशकारी तूफान के बाद ग्यारह साल बाद, १९११ में बनाया गाया था। इस विनाशकारी तूफान में कुछ ६,००० गल्वेस्तों द्वीप के निवासियों मर गए थे और इस द्वीप पर ज्यादातर इमारतों को समतल बना दिया था।
लोक-विधि

लोक-विधि (common law / कॉमन लॉ ) या 'साधारण कानून' ऐसे कानून को बोला जाता है जो संसदीय और विधान सभाओं में बनने के बजाए न्यायाधीशों द्वारा अदालतों में फ़ैसले सुना कर बनाया जाता है। साधारण कानून के अनुसार चलने वाली न्यायिक प्रणालियों में न्यायालयों में लड़े जा रहे मुक़द्दमों में अदालत उस से मिलते-जुलते पहले लड़े गए मुक़द्दमों के निर्णयों को ध्यान में रखती है और उनके अनुसार फ़ैसला सुनती है। भूतकाल में सुनाए गए सभी न्यायिक फ़ैसले मिलकर साधारण कानून बनाते हैं। जब भी कोई नया मसला किसी न्यायलय में सुनवाई के लिए आता है तो न्यायाधीश तय करते हैं कि ऐसा प्रश्न पहले देखा गया है कि नहीं। अगर देखा गया है, तो अदालत पर अनिवार्य है कि उस से मिलता-जुलता फ़ैसला सुनाए। अगर नहीं देखा गया है, तो इसमें सुनाया गया निर्णय आने वाले ऐसे मामलों के लिए भी निर्णायक कानून का रूप धारण कर लेता है।
साधारण कानून प्रणालियाँ पहले ब्रिटेन में मध्यकाल में उत्पन्न हुई, लेकिन फिर भूतपूर्व ब्रिटिश साम्राज्य में सम्मिलित बहुत से देशों में फैल गई। आधुनिक युग में अमेरिका, भारत, मलेशिया, सिंगापुर, पाकिस्तान, श्रीलंका, कनाडा, ऑस्ट्रेलिया, दक्षिण अफ़्रीका, आयरलैंड, न्यु ज़ीलैंड, घाना और बांग्लादेश में साधारण कानून व्यवस्था का प्रयोग होता है।
शाहिद हामिद

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
भारतीय संख्या प्रणाली

भारतीय संख्या प्रणाली भारतीय उपमहाद्वीप की परम्परागत गिनने की प्रणाली है जो भारत, पाकिस्तान, बंगलादेश और नेपाल में आम इस्तेमाल होती है। जहाँ पश्चिमी प्रणाली में दशमलव के तीन स्थानों पर समूह बनते हैं वहाँ भारतीय प्रणाली में दो स्थानों पर बनते हैं।
यरुशलम

इजरायल संग्रहालय

यह इज़्रायल का सबसे बड़ा म्‍यूजियम है। इस म्‍यूजियम में प्राचीनतम ग्रंथ रखे हुए हैं। इजरायल म्‍यूज़ियम में प्राचीन इज़्रायल शहर का मॉडल भी रखा हुआ है। इसमें पुरातात्‍विक वस्‍तुओं का भी अच्‍छा संग्रह है। इस म्‍यूजियम का अधिकांश भाग 2010 ई. तक पुर्नर्निमाण कार्यों के कारण आम जनता के लिए बंद कर दिया गया है।

याद भसीम

यह इज़्रायल का होलोकॉस्‍ट म्‍यूजियम है। इस म्‍यूजियम में प्रवेश का कोई शुल्‍क नहीं है। दस वर्ष से कम उम्र के बच्‍चों को म्‍यूजियम के सभी भागों में प्रवेश की अनुमति नहीं है।

नोबेल अभ्‍यारण

यह अभ्‍यारण जेरुसलम के पुराने शहर के मुस्लिम भाग में स्थित है। शहर के इस भाग में मुस्लिम काल के उम्‍मैयद शासन से लेकर ऑटोमन शासन के दौरान बनी महत्‍वपूर्ण इमारतों को देखा जा सकता है। यह भाग उस समय से लेकर आज तक मुस्लिम धर्म की शिक्षा का महत्‍वपूर्ण केंद्र बना हुआ है। यह अभ्‍यारण 35 एकड़ क्षेत्रफल में फैला हुआ है। इस अभ्‍यारण में फव्‍वारे, बगीचे, गुम्‍बद आदि बने हुए हैं।

अल अक्‍सा मस्जिद

इसी मस्जिद से इस्‍लाम धर्म की उत्‍पति मानी जाती है। माना जाता है कि इसी स्‍थान से इस्‍लाम धर्म के पैंगम्‍बर मुहम्‍मद (सल्लाहोवास्सलम)  स्‍वर्ग के लिए प्रस्‍थान किए थे। जो की कुरान में मौजूद है I (सूरा अल इसरा आयात 1) यह मुसलमानो की बहुत पुराणी मस्जिद है 
जिसका नाम अभी तक अक्सा मस्जिद है जो की कुरान शरीफ में मौजूद है

कुव्‍वत अल सकारा

यह इमारत नोबेल अभ्‍यारण के मध्‍य में अल अक्‍सा मस्जिद के विपरीत दिशा में स्थित है। यह जेरुसलम का सबसे महत्‍वपूर्ण भाग माना जाता है। इस इमारत का गुंबद सोने का बना हुआ है। इस इमारत का दीवाल अष्‍टकोणीय है। इसको अरबी शैली में सजाया गया है।

मुसाला मरवान

यह संरचना नोबेल अभ्‍यारण के दक्षिणी भाग में स्थित है। यह भवन 8वीं सदी में उम्‍मैयद शासन में बनवाया गया था। इस इमारत का प्रयोग में वर्तमान में नमाज पढ़ने के लिए किया जाता है।

सोलोमन टेंपल

बाइबिल में इसका उल्‍लेख प्रथम मंदिर के नाम से मिलता है। इस मंदिर का निर्माण 10वीं शताब्‍दी ईसा पूर्व में हुआ था। लेकिन बेबीलोन के शासकों ने 586 ई. में इसे तोड़ डाला था। बाद में इस मंदिर का पुर्नर्निमाण किया गया। आज भी इस मंदिर के अवशेषों को देखा जा सकता है। यह मंदिर हिब्रू संप्रदाय से संबंधित है।

वेस्‍टर्न वॉल

इसे कोटेल के नाम से भी जाना जाता है। यह जेरुसलम के पुराने शहर में स्थित है। यह वॉल ईसाई धर्म से संबंधित है। इसका निर्माण 19 ई. के करीब हुआ था।

डेबिडस गुम्‍बद

यह गुम्‍बद पुराने शहर में जियोन पहाड़ी पर बना हुआ है। हिब्रू बाइबिल के अनुसार डेविड को यहीं पर दफनाया गया था।

आवागमन

हवाई जहाज द्वारा जेरुसलम जाना सबसे सुगम माना जाता है। वेन गुरियन अंतर्राष्‍ट्रीय हवाई अड्डा यहाँ का सबसे नजदीकी हवाई अड्डा है। यह हवाई अड्डा विश्‍व के प्रमुख देशों से नियमित फ्लाइटों के माध्‍यम से जुड़ा हुआ है।
तारपीड

कश्मीर के कार्कोट राजवंश का राजा।
अर्जुन पण्डित (१९९९ फ़िल्म)

समीक्षाएँ

SUPERHIT
मेमोरी कम अलाइव

यह मन्ना डे की प्रसिद्ध पुस्तक है।
सांगोद विधानसभा क्षेत्र (राजस्थान)

सांगोद विधानसभा क्षेत्र राजस्थान का एक विधानसभा क्षेत्र है।
येलेना सेरोवा

येलेना सेरोवा एक रिटायर्ड रूसी अंतरिक्ष यात्री और राजनीतिज्ञ हैं जिसका जन्म २२ अप्रैल १९७६ को सेपोबा में हुआ था। २००६ में उन्हें अंतरिक्ष यात्री के रूप में चुना गया था और उन्हें २०११ में अभियान ४१ मिशन सौंपा गया था, जो सितंबर २०१४ में लॉन्च हुआ था और मार्च २०१५ में पृथ्वी पर लौट आया था। २६ सितंबर २०१४ को अंतरराष्ट्रीय अंतरिक्ष स्टेशन (आईएसएस) पर जाने के लिए सर्ओवा पहली महिला रूसी अंतरिक्ष यात्री बन गई। सेरोवा, पांच शूरवीरों में से एक थी जिन्हें २०१४ में शीतकालीन ओलंपिक उद्घाटन समारोह में रूसी ध्वज को बढ़ाने के लिए चुना गया था। मार्च २००१ में, सेरोवा ने मास्को विमानन संस्थान के एरोस्पेस संकाय से स्नातक की उपाधि इंजीनियर के तौर पर योग्यता प्राप्त की। अंतरिक्ष यात्री के रूप में नामांकन से पहले उन्होंने मिशन कंट्रोल सेंटर में दूसरी श्रेणी आरएससी एनर्जी के एक इंजीनियर के रूप में काम किया था। येलेना सेरोवा को अक्टूबर २००६ में आरकेकेई -१४ समूह में ३० साल की उम्र में एक परीक्षण अंतरिक्ष यात्री के रूप में चुना गया था परन्तु उन्होंने उस समय एक उड़ान इंजीनियर के रूप में काम किया था। उन्होंने २००९ में स्टार सिटी में अपने मूल प्रशिक्षण को पूरा किया था। २०१६ में, वह संयुक्त रूस पार्टी से राज्य ड्यूमा के लिए चुनी गई थी और तब उन्होंने कॉस्मोनेट टीम छोड़ दी थी।
न्यायालयिक भूकम्प विज्ञान

फोरेंसिक भूकम्प विज्ञान एक न्यायालयिक विज्ञान की साखा है जो इस्तेमाल होती है भूकम्प विज्ञान की तकनीक का पता लगाने के लिए और दूर घटनाओं का अध्ययन करने के लिए, विशेष रूप से विस्फोट और परमाणु हथियारों का अध्ययन करने के लिए भी।
दक्षता के साथ जो भूकंपीय तरंगों पृथ्वी और विस्फोट दसगुणा उनकी भूकंपीय विकिरण को कम करने की तकनीकी कठिनाइयों के माध्यम से प्रचार की वजह से, फोरेंसिक भूकम्प विज्ञान भूमिगत परमाणु परीक्षण पर प्रतिबंध को लागू करने में एक महत्वपूर्ण तकनीक है।
परमाणु विस्फोट के अलावा, विस्फोट के कई अन्य प्रकार के हस्ताक्षर भी पता चला है और न्यायालयिक भूकम्प विज्ञान से विश्लेषण किया जा सकता है। जैसे सागर की लहरों के रूप में भी अन्य घटना, या पनडुब्बियों के भीतर विस्फोट।
न्यायालयिक भूकम्प विज्ञान में विशेषज्ञता के साथ संगठन एडब्ल्यूई ब्लैकनेस्ट, लॉस एलामोस नेशनल लेबोरेटरी, सन्डिया राष्ट्रीय प्रयोगशाला, और लॉरेंस लिवरमोर राष्ट्रीय प्रयोगशाला में शामिल हैं।
90वें अकादमी पुरस्कार

नामांकन

90वें अकादमी पुरस्कारों के लिए नामांकन की घोषणा 23 जनवरी 2018 को, बेवर्ली हिल्स, कैलिफ़ोर्निया के सैमुअल गोल्डविन थियेटर में, वैश्विक लाइव स्ट्रीम के माध्यम से अकादमी और अभिनेता टिफ़नी हद्दीस और एंडी सर्किस द्वारा की गई। द शेप ऑफ़ वाटर को सबसे ज्यादा नामांकन (13) प्राप्त हुये; डंकर्क को आठ नामांकन के साथ दूसरा स्थान प्राप्त हुआ, और सात नामाकंन के साथ 'थ्री बिलबोर्ड्स आउटसाइड एबिंग, मिसौरी तीसरे स्थान पर रहा।
राजकुमार राव

अभिनय

इन्होंने 2013 में बनी अपनी फ़िल्म काय पो छे! में गोविंद का किरदार निभाया था। इस फ़िल्म में उनके अभिनय के लिए एनडीटीवी के लेखक साईबल चटर्जी ने लिखा की राजकुमार के अभिनय की प्रशंसा के लिए कोई शब्द नहीं हैं। इसके अलावा अनुपमा चोपड़ा ने भी उनके अभिनय की प्रशंसा की।

व्यक्तिगत जीवन

राजकुमार अभिनेत्री पत्रलेखा पॉल के साथ रिश्ते में हैं।
हेडगेवार स्मृति मंदिर

हेडगेवार स्मृति मंदिर रेशमबाग, नागपुर, महाराष्ट्र, भारत में एक स्मारक है जो हेडगेवार एवं गोलवलकर को समर्पित है. ये दोनों हिंदू राष्ट्रवादी संगठन राष्ट्रीय स्वयंसेवक संघ (आरएसएस) के संघचालक रहे. १९६२ में इसका उद्घाटन किया गया था। महाराष्ट्र पर्यटन विकास निगम (एमटीडीसी) द्वारा 2017 में इसे पर्यटन स्थल का दर्जा दिया गया था.

इतिहास

हेडगेवार राष्ट्रवादी हिन्दू संगठन राष्ट्रीय स्वयंसेवक संघ के संस्थापक थे. १९४० में उनके निधन के बाद उनका अंतिम संस्कार रसस के मुख्यालय रेशमबाग में किया गया और वहां पर एक समाधी का निर्माण किया गया. ९ अप्रैल १९६२ (वर्ष प्रतिपदा) को इसका उद्घाटन श्री गोलवलकर के द्वारा हुआ. गोलवालकर की मृत्यु के बाद उनका समाधी स्थल भी यहीं बनाया गया. इसे बनाने में अनूठे शिल्पकला का प्रयोग किया गया है. इस स्मृति स्थल का प्रबंधन "डॉ हेडगेवार स्मारक स्मृति" के द्वारा किया जाता है. रसस का प्रशिक्षण वर्ग यहाँ पर किया जाता है.
पायल राजपूत

प्रारंभिक जीवन

राजपूत का जन्म गुड़गांव (बसई गांव), भारत में हुआ था। उन्होंने दिल्ली से स्नातक की उपाधि पूरी की। उन्हें अभिनय में नंदी पुरस्कार भी मिला। उन्होंने सोपोन से भायर नैना में सोनाक्षी के रूप में अपना टेलीविजन कैरियर शुरू किया। उन्होंने आशिनी बहू भी तोत बेई हे है, में गुस्ताख दिल में ईशान के रूप में और महाकुंभ में सिया की मुख्य भूमिका निभाई: एक राहसाया, एक कहानी माया के रूप में।

करियर

2017 में उन्होंने पंजाबी फिल्म उद्योग में निंजा के विपरीत चन्ना मेरेया में मुख्य महिला लीड, कैनाट ढिल्लों की भूमिका निभाकर शुरुआत की। यह फिल्म मराठी ब्लॉकबस्टर साइराट की रीमेक थी, और इसे 14 जुलाई 2017 को रिलीज़ किया गया था। [5]
2018 में उन्होंने तेलुगू फिल्म उद्योग में मुख्य महिला लीड, इंदु, आरएक्स 100 में शुरुआत की, निर्देशक अजय भूपति की एक सच्ची प्रेम कहानी।
गूगल स्काई

गूगल अर्थ संस्करण

पहले गूगल स्काई संस्करण को गूगल अर्थ नामक आभासी ग्लोब पर बनाया जाना था। इसकी विशेषताएं हैं कई परतें, जो पृथ्वी मोड के समान हैं। यह गूगल अर्थ क्षेत्र के भीतरी भाग में चित्रों द्वारा प्रतिचित्रित है, जिसमें उत्तर और दक्षिण ध्रुव गूगल स्काई के दो ध्रुवों के साथ चलती हैं, इसे केंद्र से अंदर से बहर की ओर देखने पर देखा जा सकता है। यह वर्तमान में माइक्रोसॉफ्ट (Microsoft) के वर्ल्डवाइड टेलीस्कोप से प्रतिस्पर्धा का सामना कर रहा है।
गाना (जालस्थल)

इतिहास

यह जालस्थल का नाम 21 जून 2005 को पंजीकृत किया गया था। परंतु अप्रैल 2010 को इसे बनाया गया।